Senzo Meyiwa-moord: Só lyk verdagtes | Maroela Media
Senzo Meyiwa-moord: Só lyk verdagtes
Die polisie in Gauteng het identikits vrygestel van twee verdagtes in die moordsaak van Senzo Meyiwa.
Meyiwa, kaptein en doelwagter van Bafana Bafana en Orlando Pirates, is Sondagaand tydens 'n vermeende rooftog by sy vriendin se huis in Vosloorus doodgeskiet. Genl. Riah Phiyega het Maandag tydens 'n mediakonferensie aangekondig dat 'n spesiale taakspan aangestel is om die moord op Meyiwa te ondersoek.
Die polisie het vroeër gesê twee verdagtes het die huis in Vosloorus binnegegaan terwyl 'n derde verdagte buite wag gehou het. 'n Skoot is afgevuur en Meyiwa is in die bolyf getref. Hy is na 'n hospitaal gehaas waar hy met sy aankoms dood verklaar is.
Die polisie het intussen identikits van twee van die verdagtes uitgereik. Albei verdagtes is vermoedelik in hul 20's. Die een verdagte is vermoedelik tussen 25 en 29 jaar oud, sowat 1,68m lank en is skraal gebou. Hy het 'n bruin baadjie met 'n wolkraag aangehad. Hy het ook 'n hoed met 'n ruitpatroon aangehad en rastalokke wat onder die hoed uitgehang het. Die verdagte het glo eerste die huis binnegegaan. Hy het selfone en geld geëis en was met 'n rewolwer gewapen. Hy was glo baie aggressief.
Die tweede verdagte is vermoedelik 25 jaar oud, 1,8m lank en is skraal gebou. Hy het 'n baadjie met 'n kappie aangehad. Hy het ook rastalokke. Die verdagte het vermoedelik buite die huis wag gehou.
'n Beloning van tot R250 000 is uitgeloof vir enige inligting wat kan lei tot die inhegtenisname en suksesvolle vervolging van die oortreders. Enigiemand met inligting kan Crime Stop skakel by 08600 10111 of 'n SMS stuur aan Crime Lime by 32211.
Man gesoek oor tiener se ontvoering, verkragting
Diepsloot-kindermoordenaar skuldig bevind
Deur wie is Senzo geskiet???
Wie is hierdie jong mannetjies van in hul 20's???
Antwoord ======= ANC
Jul koester mos misdaad, kyk wat word van jul kinders. Hul word rowers en misdadegers.
Want hul wil ook in weelde leef soos "Nkandla"
Dis nou net jammer hulle skop nie so n bohaai op as die blankes vermoor word nie. Daar word nie n beloning van R250 000.00 uitgeloof nie. Ja dit is sad, maar wat van blankes wat elke liewe dag uitgemoor word? Daar word nie n bohaai op geskop nie. Nee regtig ons swart regering is rassisties en ons blankes is al keelvol vir al die hierdie dinge. Ek lees vandag al die berigte, en besef net weereens, ons ou volkie het nie meer n kans nie. Ons gesin trek een van die dae, en wens eerder ek kon se ons… Lees meer »
Ja, vir wat kry hy voorkeur deur n beloning uit te loof vir sy moordenaars? Wie betaal die belonging, waar kom die geld vandaan? Dis nonsies daai, die polisie moet net hulle werk doen, wat van al die ander moorde, geen mens is belangriker as n ander een nie. Watse beeld dra dit uit, n hengse beloning vir een se moord, maar n ander plaasboer se moordenaar kan maar vrygelaat word. Dubbel standaarde, hoe bou mens n land met sulke sienings.